Kommissionens forordning (EF) nr. 2361/2001
af 30. november 2001
om fastsættelse af maksimumsopkøbsprisen for oksekød i forbindelse med den 15. dellicitation i henhold til forordning (EF) nr. 690/2001 og om fravigelse af samme forordning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 1512/2001(2), særlig artikel 38, stk. 2,
under henvisning til Kommissionens forordning (EF) nr. 690/2001 af 3. april 2001 om særlige markedsstøtteforanstaltninger for oksekød(3), senest ændret ved forordning (EF) nr. 2155/2001(4), særlig artikel 3, stk. 1, og
ud fra følgende betragtninger:
(1) I henhold til artikel 2, stk. 2, i forordning (EF) nr. 690/2001 blev der ved Kommissionens forordning (EF) nr. 713/2001 af 10. april 2001 om opkøb af oksekød i henhold til forordning (EF) nr. 690/2001(5), senest ændret ved forordning (EF) nr. 2288/2001(6), opstillet en liste over medlemsstater, hvor der blev åbnet for bud til den 15. dellicitation den 26. november 2001.
(2) I henhold til artikel 3, stk. 1, i forordning (EF) nr. 690/2001 bør der i givet fald fastsættes en maksimumsopkøbspris for referenceklassen på grundlag af de indgivne bud, idet der tages hensyn til samme forordnings artikel 3, stk. 2.
(3) Under hensyn til behovet for at yde en rimelig markedsstøtte til oksekød bør der fastsættes passende en maksimumsopkøbspris i de pågældende medlemsstater. Der bør fastsættes forskellige maksimumsopkøbspriser for at tage hensyn til de forskellige markedspriser i de pågældende medlemsstater.
(4) Ifølge artikel 4, stk. 2, i forordning 690/2001 leveres den mængde, der gives tilslag for ved hver enkelt licitation, inden 17 kalenderdage efter offentliggørelsen af maksimumsopkøbsprisen. Der er imidlertid risiko for, at juleperioden vil medføre store forsinkelser i leverancerne det bør derfor bestemmes, at mængder, som der gives tilslag for ved den 16. dellicitation den 10. december 2001, kan leveres indtil den 4. januar 2002.
(5) I betragtning af støtteforanstaltningernes hastende karakter bør forordningen straks træde i kraft.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forbindelse med den 15. dellicitation den 26. november 2001, der blev åbnet ved forordning (EF) nr. 690/2001, fastsættes følgende maksimumsopkøbspris:
- Tyskland: 154,50 EUR/100 kg
- Irland: 185,70 EUR/100 kg
- Spanien: 155,85 EUR/100 kg.
- Frankrig: 209,50 EUR/100 kg
- Luxembourg: 165,00 EUR/100 kg
- Belgien: 161,70 EUR/100 kg
- Portugal: 158,00 EUR/100 kg
Artikel 2
Uanset artikel 4, stk. 2, i forordning (EF) nr. 690/2001 kan den mængde, der gives tilslag for i forbindelse med den 16. dellicitation den 10. december 2001, leveres til og med den 10. januar 2002.
Artikel 3
Denne forordning træder i kraft den 1. december 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. november 2001.